CONCURSUL JUDEȚEAN **„*Dan Barbilian – matematician și poet*”**

19 NOIEMBRIE 2022

**PROBA DE LIMBA ŞI LITERATURA ROMÂNĂ**

**Clasa a III-a**

**Citește cu atenție fragmentul următor:**

„- Mărite rege, spuse zâna, la naşterea fiicei tale, surorile mele şi eu i-am dat toate calităţile pentru ca ea să fie perfectă, dar am uitat să-i dăm darul de a iubi.

- Nu s-ar putea îndrepta această greşeală? strigă regele. Oh, cât v-aş fi de recunoscător.

Zâna luă o carte, o deschise, citi câteva cuvinte scrise cu litere de aur pe file de satin alb şi spuse:

- Pot îndrepta această greşeală, dar cu o condiţie.

- Care?

- Timp de un an, prinţesa să fie preschimbată în fluture, simbolul sufletului. Primeşti?

Regele era uimit. Zâna îi zâmbi cu bunătate.”

(Iulia Haşdeu – *Prinţesa Fluture*)

**PARTEA I (9p): Alege varianta corectă**

1. Titlul textului din care face parte fragmentul este:

a) Zâna Fluture b) Prințesa Fluture c) Greșeala d) Darul

1. Cartea magică din care a citit zâna era scrisă cu:

a) litere de aur pe file de satin argintiu b) litere de argint pe file de satin auriu

c) litere de argint pe file de satin alb d) litere de aur pe file de satin alb

1. Enunțul care descrie condiția zânei este în:

a) primul alineat b) al patrulea alineat c) al șaselea alineat d) ultimul alineat

**PARTEA a II-a (16p): Completează spațiile cu răspunsul corespunzător**

1. În prima propoziție a fragmentului sunt ………. cuvinte formate din trei silabe.
2. Un cuvânt care poate avea același înțeles cu termenul ,,uimit” este ………. .
3. Termenul cu sens opus cuvântului ,,calitățile” este ………. .
4. În enunțul ..la nașterea ficei regelui, zînele a uitat săi de-a daru de a iubii.” se găsesc ………. greșeli.

**PARTEA a III-a (20p): Redactează un text de 10-12 rânduri cu titlul „Aventurile lui Moș Crăciun”**

Trebuie să urmărești dacă:

* ai ales un titlu potrivit;
* ai respectat cerințele;
* ai utilizat dialogul;
* ai folosit expresii deosebite;
* ai formulat enunțuri clare și corecte;
* ai respectat succesiunea logică a evenimentelor;
* ai folosit corect semnele de punctuație;
* ai așezat corect textul în pagină;
* ai scris corect și caligrafic.